Nordisk forening for unge funksjonshemmede

Nordisk forening for unge funksjonshemmede var en nordisk paraplyorganisasjon, på engelsk kalt Nordic Association of Youth with Disabilities. Organisasjonen bestod av nordiske paraplyorganisasjoner for ungdom med en funksjonsnedsettelse eller kronisk sykdom, deriblant Unge funksjonshemmede i Norge og Sammenslutningen af Unge med Handicap i Danmark. Organisasjonen inkluderte også diagnosespesifikke organisasjoner som Unga Synsskadade i Sverige og nordiske diagnosespesifikke paraplyer.  

Unge funksjonshemmede hadde ansvaret for organisasjonens sekretariat og president i 2010, 2011 og 2012. I årene 2013 og 2014 hadde den danske paraplyen Sammenslutningen af Unge Med Handikap sekretariatsansvaret .Arbeidsområdet var funksjonshemmede og kronisk syke i Norge, Danmark, Sverige, Finland, Island, og de selvstyrte områdene Grønland, Åland og Færøyene. Organisasjonen var et resultat av et omfattende samarbeid mellom de nordiske landene. 

Målet for Nordisk forening for Unge funksjonshemmede var å samarbeide og utvikle politikk på tvers 
av landegrenser i Norden. I forhold til resten av Europa og resten av verden, deler de nordiske landene mange fellestrekk. Samtidig finnes mange hindringer i forhold til funksjonshemmede og kronisk syke, som må overvinnes for å nå et likestilt samfunn, tilgjengelig for alle i Norden. 

Organisasjonen ble i 2014 lagt ned, og erstattet av en nettverksgruppe bestående av organisasjonens medlemmer.

Organisasjon
Ledere/nestledere
President 2010 – 2012: Adrian Tollefsen, Unge funksjonshemmede, Norge
President 2013 – 2014: Mads Brix Baulund, Sammenslutningen af Unge Med Handikap, Danmark.
Visepresident 2010 – 2012: Erika Sohlberg, Unga Allergiker, Sverige

Medlemsorganisasjoner
Unge funksjonshemmede (Norge)
Sammenskutningen af Unge med Handicap (Danmark)
Unga Allergiker (Sverige)
Unga Synsskadade (Sverige)
Kynnys – Treshold (Finland)
Ålands Handikappförbund (Åland)

Eksterne lenker
 Hjemmeside

Nordiske organisasjoner